نیوهوریزونز اویدوسو کوسموس‌دا عکس چکدی
آمریکا هاواجیلیک و کوسموس آژانسی (ناسا) نیوهوریزونز (یئنی اوفوق‌لار) اویدوسو، گونش سیستمی‌نین کنار چپرینده کویپر آسترویت قورشاغیندا چکدیگی فوتوشکیلله دونیا‌دان ان اوزاقدا چکیلیش آپاران کوسموس واسطه‌سی اولدو.
ناسا-نین اینترنت سایتیندا ائدیلن آچیقلامادا، نیو وریزونز اویدوسو اوزون مسافه کشف کؤرونتوله‌ییجیسی (LORRI) آلتی 5 دسامبر 2017ده دونیا‌دان 6.12 میلیارد کیلومتر مسافه‌دن "آرزو چشمه‌سی" آدی وئریلن آچیق کهکشان اولدوز اؤبکینی و سونرا کویپر قورشاغین‌داکی فوتوشکیلینی چکدی.
فوتوشکیل، ناسا-نین وویاگئر اوزای واسطه‌نین 14 فوریه 1990دا، 6.06 میلیارد کیلومتر اوزاق‌دان دونیانی گؤرونتولندیغی "سولغون ماوی نقطه" آدلی فوتوشکیلین رکوردونو قیرمیش اولدو.
نیوهوریزونز بون‌دان یالنیز ایکی ساعت سونرا کویپر قورشاغین‌داکی
"2012 2012 HZ84 " و" "2012 HE85 آدلی گؤی جیسیم‌لرینی فوتوغرافلایاراق اؤز رکوردونو دا قیردی. ایکی فوتوشکیل، کوسموسون ان اوزاق نقطه‌سینده قیده آلینان اوبرازلار کیمی تاریخه کئچدی.
نیوهوریزونز، گونش سیستمینده خاریجی پلانت‌لرین خاریجینده کشف ائدن بئشینجی اویدو اولدو.
اویدو، 9 دسامبردا ایندییه قدر ائدیلن ان اوزاق مسافه‌دکی مسیر دوزلیشینی ائده‌رک، 1 ژانویه 2019دا جوجه پلانت پلوتون-ون 1.6 میلیارد کیلومتر کناردا، کویپر قورشاغین‌داکی " 2014 MU69 " گؤی جیسمینه یاخین کئچید ائتمک اوچون یئنی بیر سیاحته باشلامیشدی.
اویدو، کویپر قورشاغین‌داکی کشف  ائتمه سفری بویونجا 20دن چوخ آستروید، جوجه پلانت و " centaur " آدی وئریلن یاری-اکسن‌لی خاریجی پلانت قروپونو موشاهیده ائده‌جک.
